28.2.2015 Den Europæiske Unions Tidende L 57/15 KOMMISSIONENS GENNEMFØRELSESAFGØRELSE (EU) 2015/321 af 26. februar 2015 om ændring af beslutning 2008/989/EF om bemyndigelse af medlemsstaterne, i henhold til Rådets direktiv 1999/105/EF, til at træffe afgørelser om, hvorvidt forstligt formeringsmateriale, der skal importeres fra visse tredjelande, frembyder samme sikkerhed som forstligt formeringsmateriale produceret i Fællesskabet (meddelt under nummer C(2015) 1045) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 1999/105JEF af 22. december 1999 om markedsføring af forstligt formeringsma- teriale (?), særlig artikel 19, stk. 3, og ud fra følgende betragtninger: (1) — Ved Rådets beslutning 2008/971/EF (?) blev visse tredjelande indrømmet ligestilling for så vidt angår systemerne for godkendelse og registrering af grundmateriale og den efterfølgende produktion af formeringsmateriale af dette grundmateriale. For visse andre tredjelande dannede de oplysninger, der forelå på EU-plan, ikke tilstrækkeligt grundlag for at lade de pågældende tredjelande være omfattet af nævnte beslutning. Kommissionen vedtog derfor Kommissionens beslutning 2008/989/EF (?). (2) — For ikke at ødelægge handelsmønstrene efter den 31. december 2014 bør den i beslutning 2008/989/EF fastsatte anvendelsesperiode forlænges, indtil beslutning 2008/971/EF ændres. (3) — Indtil en fremtidig ændring af beslutning 2008/971/EF bør medlemsstaterne gives midlertidig bemyndigelse til at træffe afgørelser vedrørende forstligt formeringsmateriale i kategorien »afprøvet«, som er produceret i de tredjelande, der allerede er opført i beslutning 2008/971/EF. (4) — Medlemsstaternes oplysninger viser, at forstligt formeringsmateriale med oprindelse i New Zealand ikke er ledsaget af et stamcertifikat eller et officielt certifikat udstedt af det pågældende land. New Zealand bør derfor udgå fra listen over de lande, for hvilke medlemsstaterne er bemyndiget til at træffe afgørelser om ligestillingen af den sikkerhed, som forstligt formeringsmateriale frembyder. (5) — Beslutning 2008/989/EF bør derfor ændres i overensstemmelse hermed. (6) — Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder — VEDTAGET DENNE AFGØRELSE: Artikel 1 I beslutning 2008/989/EF foretages følgende ændringer: 1) Artikel 3 affattes således: »Artikel 3 Denne beslutning anvendes indtil den 31. december 2019.« 2) Bilaget ændres som angivet i bilaget til nærværende afgørelse. () EFTL 11 af 15.1.2000, s. 17. (?) Rådets beslutning 2008/971/EF af 16. december 2008 om ligestilling af forstligt formeringsmateriale produceret i tredjelande (EUTL 345 af 23.12.2008, s. 83). () Kommissionens beslutning 2008/989/EF af 23. december 2008 om bemyndigelse af medlemsstaterne, i henhold til Rådets direktiv 1999/105/ER, til at træffe afgørelser om, hvorvidt forstligt formeringsmateriale, der skal importeres fra visse tredjelande, frembyder samme sikkerhed som forstligt formeringsmateriale produceret i Fællesskabet (EUT L 352 af 31.12.2008, s. 55).